stanford-oval/wikipedia huggingface dataset:
תהילים נ"ה
רקע לשיר > אבשלום בירושלים > ביסוס שלטונו של אבשלום > הניסיון להסיר את איומו של דוד המלך

בשלב הבא של המרד פנה אחיתופל לאבשלום והציע תוכנית להשלים את מהלך תפיסת השלטון ולהסיר את האיום היחיד שנותר לאבשלום כמלך - דוד. אחיתופל מציע לגבש יחידה צבאית ולבוא על דוד המלך בלילה. אבשלום בוחר להתייעץ גם עם חושי. בתשובה לפניית אבשלום חושי הדגיש כי העצה שיעץ אחיתופל אינה טובה. לדברי חושי, אם יצאו אבשלום וצבאו מיד לקראת דוד הם יפעלו מבלי שגורם הפתעה יהי לצידם ויסכנו את הישגיהם השבריריים. במקום זה חושי הציע לאסוף צבא ענק מכל אנשי ישראל, ולזכות בניצחון מכריע. בדבריו נזהר חושי להזכיר את אבשלום כמי שעומד בראש הפירמידה וכמי שכל פעולה נסבה סביבו, עם זאת, כשחושי עבר לתאר את הגורל הצפוי לדוד, הוא מקפיד לדבר עליו בגוף שלישי ונמנע מאזכור שמו. דברי חושי לאבשלום עמוסים בדימויים ציוריים שיצרו ערפול ומאידך שבו את לבו של אבשלום, ומעל לכל נמנע חושי מלהתייחס לעצמו ובכך האדיר את דמותו של אבשלום. מטרתו האמיתית של חושי הייתה להרוויח זמן בתקווה שהמרד ידעך ודוד המלך ייהנה מפסק זמן להתארגנות. בסיכומו של דבר בחר אבשלום לנהוג על פי עצת חושי אך המספר המקראי מציין כי החלטתו של אבשלום לא נבעה מתהליך "אנושי" בו מעורבת חכמת חושי ומחשבת אבשלום בלבד, אלא הייתה כאן מעורבות אלוהית ישירה.
אחיתופל שנוכח לדעת שלא שמעו לעצתו (הנכונה), הלך לביתו ושלח יד בנפשו. מן הכתוב ”וַאֲחִיתֹפֶל רָאָה, כִּי לֹא נֶעֶשְׂתָה עֲצָתוֹ, וַיַּחֲבֹשׁ אֶת-הַחֲמוֹר וַיָּקָם וַיֵּלֶךְ אֶל-בֵּיתוֹ אֶל-עִירוֹ, וַיְצַו אֶל-בֵּיתוֹ וַיֵּחָנַק” (שמואל ב', י"ז, כ"ג), הסיקו חז"ל שבטרם התאבד השאיר אחריו צוואה, ובה ציווה שלושה דברים: "אל תהיו במחלוקת, ואל תמרדו במלכות בית דוד, ויום טוב של עצרת ברור זרעו חטים."
רקע לשיר > פגישה מחודשת עם שמעי בן גרא בחזרה לירושלים

לאחר שצבאו של דוד ניצח את צבאו של אבשלום ועבר את הירדן במסעו חזרה לירושלים בקש שמעי את סליחתו של דוד על מעשהו. המקרא מספר ששמעי בא לפני דוד ועמו כאלף איש, דבר המלמד על חשיבותו של שמעי בקרב בני שבטו. גם כאן בקש אבישי בן צרויה ששמעי יענש על העלבונות שהטיח בדוד אך דוד סלח לשמעי והוא מקבל את ייסוריו באהבה ובהבנה מלאה שהם עונש מאת האלוהים. ייתכן שסיבת הסליחה לשמעי היה רצון של דוד לפייס את בני שבט בנימין. עם זאת בצוואתו של דוד לבנו שלמה, הוא מורה לדאוג לכך ששמעי יתחייב מיתה כעונש על מעשיו.
שלמה מלא אחר הוראת אביו. הוא מורה לשמעי לעבור לגור בירושלים ומצווה אותו שלא לצאת ממנה. כשלוש שנים ממלא שמעי אחר הצו שלא לעזוב את ירושלים ובכך הוא מונע משלמה את האמתלה אותה חפש על מנת להורגו. כעבור שלוש שנים יוצא שמעי לגת עקב בריחה של שני עבדיו לתחום ממלכתו של אכיש מלך גת. עקב מסעו זה מורה שלמה להורגו.
בתרבות

על הפסוקים י"ט-כ"ד מושר ניגון חב"ד פדה בשלום  המושר בחג הגאולה של אדמור"י חב"ד לניגון ביצועים רבים על ידי זמרים רבים בין היתר על ידי: מיכאל אזולאי, מוטי שטיינמץ, רובי בנט, מנדי ג'רופי, שמחה פרידמן ונמואל הרוש.
פדה בשלום - לחן של חיים בנט בביצוע של שלמה כהן באלבום אנעים זמירות.
הערות שוליים

↑  ראה אלשיך על ספר תהלים, פרק נ"ה, פסוק ד'
↑  ספר שמואל ב', פרק ט"ז, פסוק ז'
1 2  ספר שמואל ב', פרק ב'–ג'.
1 2  ספר שמואל ב', פרק ד'.
↑  בוסתנאי עודד, תולדות עם ישראל בימי בית ראשון, האוניברסיטה הפתוחה, כרך א, עמ' 298.
↑  ספר שמואל ב', פרק י"ב, פסוקים יא–יב
↑  שו"ת רדב"ז, חלק ז, סימן יג
↑  מאמר ד פרק ה
1 2  ספר שמואל ב', פרק י"ז, פסוק א'
↑  גמרא מסכת בבא בתרא דף קמז/א
↑  ספר שמואל ב', פרק י"ט, פסוקים י"ז–כ"ד.
↑  ספר מלכים א', פרק ב', פסוקים ח'–ט'.
↑  ספר מלכים א', פרק ב', פסוקים ל"ו–מ"ו.
↑  ספר תהלים, פרק נ"ה, פסוק ד'
↑  ספר תהלים, פרק נ"ה, פסוק ד'
↑  אלשיך על ספר תהלים, פרק נ"ה, פסוק ט'
↑  מלבי"ם על ספר תהלים, פרק נ"ה, פסוק י'
↑  ספר תהלים, פרק נ"ה, פסוק י"ג
↑  ספר תהלים, פרק נ"ה, פסוק י"ד
↑  אשיך על ספר תהלים, פרק נ"ה, פסוק י"ד
↑  ספר תהלים, פרק נ"ה, פסוק י"ח
↑  ספר תהלים, פרק נ"ה, פסוק כ"א
↑  ספר הניגונים - ניגוני חב"ד, ניגון נ"ה
↑  הניגון להאזנה בהיכל הנגינה
↑  פדה בשלום - מיכאל אזולאי
↑  מוטי שטיינמץ פדה בשלום מתוך אירועי משיח בכיכר
↑  פדה בשלום נפשי, רובי בנט ותזמורתו, יוטיוב
↑  מנדי ג'רופי, שמחה פרידמן ונמואל הרוש בביצוע פדה בשלום נפשי, יוטיוב
תמרוני חילוץ אדם בים

תמרוני חילוץ אדם בים מיועדים להצלתו של אדם שנפל מעל הסיפון לים. תמרון כלי שיט עבור חילוץ אדם שנפל מעבר לדופן, מיושם מיד לאחר שנודע על אדם שנעלם אל תוך הים. כדי להביא ולקרב כלי שיט למיקומו של האדם שנפל, יש לבצע את אחד התמרונים המתוארים להלן: פניית אנדרסון (או פנייה בודדת), פנייה המהירה (הידועה גם בתור פניית ה- Q או פניית בצורת הסיפרה שמונה), סיבוב ויליאמסון, ופניית שרנוב.
בחירת התמרון תלויה בגורמים הבאים:
מיקום הנפגע.
האם הנפגע נראה ברגע הנפילה מעל הסיפון מיד או אם גילוי ההיעדרות הוא בעיכוב מעת הנפילה.
האם הספינה משתמשת במנועים או משתמשת במפרשים.
המרחב הפנוי לתמרון כלי השייט.
הכשרת הצוות המעורב בהצלה.
בכל תרחיש של נפילת אדם מהסיפון, יש לגשת אל הנופל עם כלי השיט במורד הרוח של עמדת האדם, כאשר הכלי נע במעלה הרוח. תרגול תמרוני החילוץ הוא כחלק מתרגילים שוטפים של צוותי ספינות צי הסוחר כדרישה של אמנת SOLAS בטיחות השייט בים.
התמרונים

סיבוב ויליאמסון, מתאים ביותר בזמן לילה או בראות מופחתת, או אם נקודת הנפילה יצאה מטווח הראיה, אך עדיין קרובה יחסית. עם זאת, ניתן להשתמש בתמרון זה בכל מצב. עבור מצבים אחרים, פניית אנדרסון - השיטה המהירה ביותר, או פניית שרנוב עשויים להתאים יותר. הבחירה תלויה במידה רבה בתנאי מזג האוויר השוררים באזור האירוע.
התמרונים > פניית אנדרסון

פניית אנדרסון, המכונה גם פנייה יחידה, הוא תמרון נפוץ להביא ספינה או סירה עם מנוע לשוב אל אותה נקודה בה נמצאה מקודם זאת לעיתים קרובות לצורך חילוץ, נפגע או גופה של הרוג, שנפלו מהסיפון בזמן המהיר ביותר האפשרי.
פניית אנדרסון היא המתאימה ביותר כאשר שוררת ראות נקיה וטובה וכאשר גם הנקודה אליה יש להגיע נראית כל הזמן בקו ראייה גלוי וברור. עבור מצבים אחרים, פניית שרנוב או סיבוב של ויליאמסון עשויים להיות מתאימים יותר. שניהם גורמים להתרחקות ממקום האירוע ולכן דורשים יותר זמן כדי לשוב לנקודת היעד. גורם הזמן הוא חשוב בזמן בחירת סוג הפנייה עבור תמרון הפנייה.
פניית אנדרסון מורכבת מהשלבים הבאים:
הטיית ההגה בחוזקה - °30 בדרך כלל - לצד בו נפל הנפגע, זאת כדי
להרחיקו מפגיעה על ידי המדחפים.
שינוי כיוון ההפלגה ב -250° מהכיוון המקורי.
החזרת ההגה לכיוון חרטום הספינה, תוך כדי שמירה על מהירות קבועה לאורך כל הסיבוב.
עצירת כלי השיט כאשר הנפגע נמצא בכיוון של כ -15° מעלות מהחרטום.
עתה אפשר לחלץ את הנפגע על ידי זריקת חבל או גלגל הצלה לנפגע אם הוא בהכרה, במקרה ולא בהכרה, אפשר לשלוח שחיין או להוריד סירה עם צוות חילוץ. או לחכות למסוק חילוץ באם בגלל מזג אוויר ומצב ים לא ניתן לבצע את החילוץ בדרכים הקודמות.
באופן אידיאלי, אם מדובר באדם בים שנפל מהסיפון, יש לתמרן את כלי השיט תמיד במצב שיגיע מעל הרוח ביחס לנופל במים. את מנועי כלי השיט יש לעצור לפני שהנופל נמצא בקרבה מסוכנת כדי למנוע סכנת פגיעה.
התמרונים > פנייה מהירה

עבור ספינות מפרש, הפנייה המהירה היא התגובה המסורתית למקרה חירום של אדם בים על ספינת מפרש. זו יכולה להיות השיטה הטובה ביותר, בהתאם למצב. בוודאי כשהצוות קטן, או כשכלי השייט נמצא במזג אוויר קשה. לשיטת הפנייה המהירה יש יתרונות, כי היא נמנעת מהתרחקות מהנופל. הפנייה המהירה היא תמרון בצורת הסיפרה שמונה.
במפרשית תמרון זה מורכב מהשלבים הבאים:
שנה את כיוון החרטום עד הגעת הנפגע בניצב לדופן כלי השייט והמשך בכיוון זה למשך 15 שניות.
פנה אל הכיוון כך שתעמוד נגד הרוח ועמוד במקום, עזוב את מפרש החלוץ להתנופף ברוח.
המשך להסתובב עד שהנופל נמצא בניצב לדופן כלי השייט
הסתובב אל כיוון הרוח עד שחרטום כלי השייט מצביע לכיוון הנופלן. בשלב זה כלי השייט צריך להימצא כבר בקרבת הנופל.
הרפה את המפרש הראשי עד שכלי השייט ייעצר כשהנופל גע נימצא בצד שמתחת לרוח של הכל השייט.
עתה אפשר לחלץ את הנופל על ידי זריקת חבל או גלגל הצלה אם הוא בהכרה. במקרה ואינו בהכרה אפשר לחכות עד שכלי השייט ייסחף ברוח עד קרבתו. או לשלוח שחיין.
התמרונים > סיבוב ויליאמסון

סיבוב ויליאמסון הוא תמרון אלטרנטיבי המשמש להביא ספינה או סירת מנוע לנתיב (וגם לנקודה) בה עברה מקודם. ולכן תמרון זה משמש לעיתים קרובות לצורך איסוף אדם שנפל לים. התמרון נקרא על שמו של ג'ון ויליאמסון, גמלאי של צי ארצות הברית, שהשתמש בו ב-1943 כדי לחלץ אדם שנפל מהסיפון. התמרון נקרא במקור צינור בוטאקוב (Butakov pipe) ושימש במלחמת רוסיה-יפן כדרך החזיר את אוניות הצי לאותו קו על מנת לשמור את התותחים באותו מרחק מאויב. תמרון זה שימש גם את הצוללות הגרעיניות של צי ארצות הברית כדי לסרוק את הגזרות המתות בסונאר שלהן.
סיבוב ויליאמסון כולל בדרך כלל את השלבים הבאים:
הטיית ההגה בחוזקה (30°, בדרך כלל) לצד בו נפל הנפגע, זאת כדי להרחיקו מפגיעה על ידי המדחפים.
כאשר מגיעים לסטייה של 60° מהכיוון של הנתיב המקורי מבצעים הטיית ההגה בחוזקה לכיוון הנגדי (של הפנייה).
כאשר כיוון החרטום הגיע ל -20° מעלות, לפני הנתיב הנגדי (הפוך ב – 180°), יש למקם את ההגה במצב אמצע, ולייצב את כלי השיט על הנתיב ההפוך.
יש לעצור את פעולת המנועים במים כאשר מגיעים קרוב לנפגע כך שהוא נמצא לאורך הדופן שלה, רחוק ככל האפשר לפני המדחפים.
עתה אפשר לחלץ את הנפגע על ידי זריקת חבל או גלגל הצלה לנפגע אם הוא בהכרה, במקרה ולא, אפשר לשלוח שחיין או להוריד סירה (עם או בלי מנוע, לפי הזמינות) עם צוות חילוץ, או לחכות למסוק חילוץ באם בגלל מזג אוויר ומצב נים לא ניתן לבצע את החילוץ בדרכים הקודמות, לפי המצב ולגופו של עניין.
התמרון חייב להתבצע במהירות קבועה כדי להגיע בדיוק גם למיקום הנתיב ההפוך ולא רק לכיוונו. יש לקחת בחשבון כי תמרון זה מרחיק אותנו ממקום האירוע לפני שהוא מחזיר אותנו אליו.
התמרונים > פניית שרנוב

פניית שרנוב הוא תמרון אשר שימש להביא בחזרה ספינה או סירה עד לנתיב (וגם לנקודה) בהם הם עברו דרכם בעבר. פנייה זאת פותחה על ידי ועל שם אולריך שרנוב (Ulrich Scharnow). היתרון העיקרי של פניית שרנוב הוא שאחרי השלמת הסיבוב, כלי השייט ימשיך בנתיב בו עבר מקודם בכיוון הנגדי.
פניית שרנוב היא המתאימה ביותר כאשר הנקודה שאליה מגיעים היא באופן ניכר יותר רחוקה (מאחור) מאשר רדיוס הסיבוב של כלי השיט. עבור מצבים אחרים, פניית אנדרסון או סיבוב ויליאמסון עשויים להיות מתאימים יותר.
בדרך כלל, פניית שרנוב כוללת את השלבים הבאים:
הטיית ההגה בחוזקה (30°, בדרך כלל) בכל כיוון. במקרה של אדם בים ההטיה תהיה לצד בו נפל האדם לים.
כאשר מגיעים לסטייה של 240° מהנתיב המקורי מבצעים הטיית ההגה בחוזקה לכיוון הנגדי (של הסיבוב).
כאשר כיוון החרטום הוא 20° לפני הכיוון של הנתיב הנגדי (הפוך ב – 180°), יש להחזיר ולמקם את ההגה במצב אמצע, ולייצב את כלי השיט על הנתיב ההפוך, כמו כן יש לעצור מנועים כדי להביא את כלי השיט לצד הנפגע.
עתה אפשר לחלץ את הנפגע על ידי זריקת חבל או גלגל הצלה לנפגע אם הוא בהכרה, במקרה ולא, אפשר לשלוח שחיין או להוריד סירה (עם או בלי מנוע, לפי הזמינות) עם צוות חילוץ, או לחכות למסוק חילוץ באם בגלל מזג אוויר ומצב ים לא ניתן לבצע את החילוץ בדרכים הקודמות, לפי המצב ולגופו של עניין.
הערות שוליים

1 2 3 4 5 6 7 8 9  Ferguson, Angus (2004). Seamanship Notes - Second Edition. Livingston: Witherby Publishing Group. p. 71-72. ISBN 0953437965
1 2  21st Century Seamanship. Edinburgh: Witherby Publishing Group. 2015. p. 1040-1041. ISBN 9781856096324.
1 2  Clarke, James (2010). Reeds Superyacht Manual. Bloomsbury. p. 60. ISBN 9781408122761.
↑  Clarke, James (2010). Reeds Superyacht Manual. Bloomsbury. p. 60. ISBN 9781408122761.
↑  McPhee, John. Uncommon Carriers (New York: Farrar, Straus, and Giroux, 2006). pp.47-48.
↑  Beach, Edward L., Jr. Cold is the Sea.
↑  Ferguson, Angus (2004). Seamanship Notes - Second Edition. Livingston: Witherby Publishing Group. p. 71-72. ISBN 0953437965.
פניית אנדרסון
פנייה מהירה
סיבוב ויליאמסון
פניית שרנוב
תמרור

תמרור עצור בעיצוב המקובל באמריקה הצפונית ובחלקים מאירופה. במקרה זה תמרור תלת שפתי מאזור קוויבק שבקנדה. במקומות אחרים בעולם מקובל תמרור בצבע וצורה דומים, אולם בישראל השלט מופיע עם כף יד לבנה במקום הכיתוב.
תמרור הוא שלט רחוב, המוצב לצד הדרך ונותן הנחיות למשתמשים בדרך. הוריית התמרור היא בבחינת חובה חוקית ואילו אי-ציות לתמרור היא עבירת תנועה.
מקור השם העברי "תמרור" לקוח מהתנ"ך: ”הציבי לך ציֻנים שִמי לך תמרורים”. הפרשנים מסבירים כי המילה תמרורים פירושה דקלים הניטעים כדי לסמן את הדרך.
היסטוריה

אבני מיל, שהן סוג של תמרור המציין את המרחק לעיר ראשית, היו בשימוש כבר בעת העתיקה. באימפריה הרומית, למשל, ציינו אבני מיל את המרחק לרומא. בימי הביניים הפכו לנפוצים שלטים בצמתים, המראים לאן מובילה כל דרך היוצאת מהצומת. בשנת 1686 נחקק לראשונה באירופה חוק להסדרת התנועה, בידי פדרו השני, מלך פורטוגל. בחוק זה נקבעה הנחת תמרורים טקסטואליים המציינים מתן זכות קדימה ברחובותיה הצרים של ליסבון.
בסוף שנות ה-70 של המאה ה-19 החל שימוש בתמרורי אזהרה, שנועדו להזהיר רוכבי אופניים מהסכנות האורבות להם בדרך, כגון גבעות תלולות.
התפתחות המכונית הביאה לפיתוחם של תמרורים שאינם מבוססים על טקסט בלבד. מערכת תמרורים פותחה על ידי מועדון המכוניות האיטלקי בשנת 1895. בשנת 1900 נערך בפריז קונגרס שדן בסטנדרטיזציה של תמרורים, ותמרורים בעיצוב מודרני נקבעו בכנס שנערך בפריז בשנת 1908.
מאפיינים

התמרורים הם הדרך הנפוצה ביותר לשליטה על הכבישים בעולם. בארצות הברית לבדה מוצבים 55 מיליון[דרוש מקור] תמרורים בצידי הדרכים. תמרורים אלה מספקים מידע על הגבלת מהירויות ותנאי הכביש. תמרורים מכוונים בדרכים לדרכים מסוימות וליעדים ספציפיים. בעזרת התמרורים, הנהגים יודעים כיצד לנהוג בדרכים, למה לצפות ולאן לנסוע.
לבד ממעמדו החוקי של התמרור, ההבדל בין תמרור לבין שלט הוא שברוב המקרים, חלק מהמסר של התמרור ניתן באופן גרפי ולא בכתב. היתרון של מסר גרפי הוא מהירות קליטתו והיכולת להבינו גם ללא הבנת השפה. בארצות הברית, שבה נהגים זרים צפויים לשלוט טוב יותר בשפה המקומית מאשר במקומות אחרים, יש יותר כתב ופחות מידע גרפי על התמרורים. המסרים הגרפיים בתמרורים ניתנים בעזרת צורת התמרור, צבעו, חצים ואיורים המקובלים בכל העולם לצורך זה. אחת מהגישות לחלוקה בין סוגי תמרורים עושה הפרדה בין תמרורים קונקרטיים ותמרורים אבסטרקטיים. הקונקרטיים מכילים ציור או סמל המובן לכולם בלי צורך בהסבר או לימוד קודם (תמונת ילד, אבן מידרדרת, יד בתמרור עצור) והאבסטרקטיים הם סמלים מופשטים מוסכמים, שאין להם משמעות כשלעצמם אלא בהקשר המסוים אליו הם מיועדים.
לעיתים נוספת לתמרור הגרפי הסתייגות מילולית או הבהרה מילולית, כגון הגבלת התמרור לשעות מסוימות. תוספת כזו פוגעת באופיו האוניברסלי של התמרור, משום שהיא פונה רק לאלה השולטים בשפה שבה כתובה ההסתייגות.
תמרורים במדינות שונות

השוואה בין כמה דוגמאות של תמרורים בכמה מדינות:
|  | ישראל | שוודיה | בריטניה | אירלנד | ארצות הברית |
| --- | --- | --- | --- | --- | --- |
עצור: 
| רמזור הולכי רגל |  |  |  |  |   |
| אזהרה |  |  |  |  |   |
| הוריה |  |   |  |  |  |
| איסור |  |  |  |  |   |
מודיעין: 
| חניה |  |  |  |  |   |
ארצות הברית
גרמניה/אירופה/ועדת וינה
ראו גם

תמרורים בישראל
אידאוגרמה
הכוונת תחבורה
ועדת וינה לתקנון תמרורים
הערות שוליים

↑  ירמיה ל"א כ'
↑  רש"י וכן דוד אלטשולר ירמיה ל"א כ'
| --- | --- |
בקרת זהויות :  NLI: 987007546213005171  BnF: cb11950066t (data)  GND: 4062994-6  LCCN: sh85136778  NDL: 00561698  NKC: ph216329 
תמרור מהמאה ה-17 ברחוב סלוודור בליסבון
תמרור האוסר על כניסת סוסים ועגלות בפולין, 2009
תמרור שגוי שהוצב בכביש 443, סמוך לירושלים. התמרור הנכון נראה בפינה הימנית התחתונה
תמרור אין כניסה בתוספת הסתייגויות בעברית
תעודת זהות (הרשות הפלסטינית)

תעודת זהות של הרשות הפלסטינית, חדשה ללא סעיף "הדת".
תעודת זהות של הרשות הפלסטינית, ישנה עם סעיף "הדת".
נרתיק תעודת הזהות
תעודת הזהות הפלסטינית היא מסמך רשמי המנופק על ידי המשרד לעניינים אזרחיים של הרשות הפלסטינית.
תעודה זהות כתומה

בעבר ניתנה לתושבי יהודה והשומרון וחבל עזה הפלסטינים תעודת זהות על ידי גורמי המנהל האזרחי, כאשר מספרי הזהות הוקצו להם על ידי גורמי הממשל. מבנה התעודה היה דומה לזה של תעודת הזהות הישראלית, אך הנרתיק של תעודה זו היה בצבע כתום (רוב תושבי השטחים) או ירוק (תושבי מזרח ירושלים), והוטבע על הנרתיק סמל צה"ל במקום סמל מדינת ישראל. בתעודות אלה הופיע השם הפרטי, שם האב, שם הסב ורק לאחר מכן שם המשפחה, ובמקום סעיף הלאום הופיע סעיף "דת". מתחת לכל כיתוב בעברית הופיע כיתוב גם בערבית.
תעודת זהות ירוקה

לאחר הקמת הרשות הפלסטינית, המשרד לעניינים אזרחיים שלה החל להנפיק תעודות זהות באישור ישראל, שהעבירה לרשותה את מסד הנתונים שבו מספרי הזהות של תושבי השטחים וממשיכה להקצות את מספרי הזהות. בשנת 1996 חזרה בה ישראל מהסכמה זו, ומאז היא שולטת במרשם האוכלוסין הפלסטיני, המשותף לרצועת עזה ולגדה המערבית. במקרים של שינוי במרשם האוכלוסין, הרשות הפלסטינית יכולה להנפיק תעודה או ספח רק לאחר קבלת אישור ישראלי. קובץ מרשם האוכלוסין מוחזק על ידי ישראל, ועל בסיס מידע זה נקבע מי מוכר כתושב פלסטיני לצורך קבלת היתר כניסה לישראל. פלסטיני הרשום כתושב רצועת עזה נחשב לשוהה בלתי חוקי אם הוא נמצא בתחומי הגדה המערבית.
תעודות הזהות הפלסטיניות הן בעלות נרתיק בצבע ירוק ועליו מוטבע סמל הרשות הפלסטינית והכיתוב "הרשות הפלסטינית" (السلطة الفلسطينية) ו"תעודת זהות" (بطاقة هوية) בערבית. בנוסף, בתעודה מופיע הכיתוב "הרשות הפלסטינית" בצבע אדום והיא ממוסגרת בעיטור הדגל הפלסטיני.
הפרטים המופיעים בתעודה, כאשר כיתוב בערבית קודם לזה שבעברית, הם: שם פרטי, שם האב, שם הסב, שם המשפחה, שם האם, תאריך הלידה, מקום הלידה, המין, ומקום ותאריך הרישום, עם חותמת הרשות שהנפיקה את התעודה (סעיף הדת הוסר[דרוש מקור]).
תעודת זהות ירוקה > מסמכים נלווים

לתעודת הזהות מצורף ספח ובו מופיעה כתובת המגורים ופרטי בן הזוג והילדים. לצד הספח, נוהגים הפלסטינים העובדים בישראל לשאת את אישורי הכניסה שלהם לישראל בחלק התחתון של נרתיק תעודת הזהות.
הערות שוליים

↑  מרשם האוכלוסין, באתר גישה, ‏14 בנובמבר 2011.
תעודת זהות בנקאית

תעודת זהות בנקאית היא דוח שאותו מחויב הבנק להפיק מדי שנה, המציג ללקוח את כל הפעילות הבנקאית הקיימת בחשבון הבנק שלו, נכון ליום האחרון של השנה הלועזית החולפת (31 בדצמבר). הדוח כולל מידע על הנכסים הבנקאיים שיש ללקוח, ההלוואות, העמלות והריביות ששילם.
הדוח מגיע בשני אופנים:
דוח מקוצר – מציג את עיקרי הנתונים בתמצית
דוח מפורט – מציג מידע מפורט ונתונים נוספים
רקע

בשנת 2013 יזם המפקח על הבנקים תקנה המחייבת את הבנקים להעביר לכל לקוח תעודת זהות בנקאית, מסמך בו הבנקים יחשפו בפני הלקוחות שלהם את דירוג האשראי שלהם בבנק. הדירוג שהיה כבר קיים באותו זמן במערכות הבנקים, לא היה מוצג ללקוח. הרעיון מאחורי המהלך היה שהלקוח יוכל להציג מסמך זה לבנקים אחרים וכתוצאה מכך לקבל הלוואות בתנאים תחרותיים.
הדוח נשלח למשקי בית ולעסקים קטנים בכל שנה ב-28 בפברואר, באמצעות חשבון הבנק המקוון שלהם או בדואר. ניתן לבקש דוח עדכני בזמן אחר בשנה ובקשה כזאת עשויה לסייע בשיפור תנאים ועמלות, למשל בעת מעבר לבנק אחר או לפני לקיחת הלוואה.
נתונים הנכללים בתעודת הזהות הבנקאית

פרטי החשבון והבעלים
יתרות ל-31 בדצמבר של השנה שחלפה
ההכנסות החודשיות בחשבון מול ההוצאות החודשיות
גובה מסגרות האשראי וניצולן
הפיקדונות והחסכונות, כולל התנאים ונקודות היציאה
הלוואות על דיור (משכנתה) והלוואות אחרות כולל הריביות ויתרת ההלוואה לתשלום
תיק ניירות ערך
עמלות ששולמו לבנק בשנה החולפת לפי סוגי העמלות
הערה – הנתונים בדוח הם בחלקם ממוצעים חודשיים ובחלקם יתרות הנכונות לסוף השנה.
נתונים שאינם נכללים בתעודת הזהות הבנקאית

נתונים בנקאיים מחשבונות המתנהלים בבנקים אחרים
נתונים על הלוואה לדיור שבעליה שונים משם בעלי החשבון
מידע על כרטיסי אשראי חוץ-בנקאיים
הסכום בפיגור על הלוואה שלא שולמה במועדה איננו כולל את ההוצאות המשפטיות הכרוכות בגבייתו
ראו גם

דירוג אשראי
חוק נתוני אשראי
תראקית

תראקית היא שפה הודו-אירופית אשר דוברה בעבר באזור תראקיה שבבלקן.  השפה התראקית היא שפה שנכחדה. כמו שפות רבות שנכחדו, אין הרבה ספרות וקטעים כתובים משפה זו אך ישנם מספר מילים בשפה התראקית בשמות נהרות ומקומות באזור תראקיה וכן מספר מילים בתראקית חדרו לשפות הקרובות וכן הן מופיעות על מטבעות ומבנים של התקופה ההיא.
גאוגרפיה

תראקית דוברה באזורים שבהם שוכנות היום המדינות: בולגריה, רומניה, מולדובה, מקדוניה, חלקים מסרביה והונגריה, צפון יוון וצפון-מערב טורקיה.
שיוך משפחתי

בעבר נחשבה השפה התראקית לענף בפני עצמו במשפחת השפות ההודו אירופיות. כיום ישנם מדענים המוצאים קשר בין שפה זו לשפה הדאקית, לשפה המקדונית העתיקה ולשפה הפריגית.  בעבר היו חוקרים אשר מצאו קשר בין שפה זו לשפות האיליריות ולארמנית.
שיוך משפחתי > קשר לאלבנית

כיום ישנם מספר חוקרים המאמינים כי ישנו קשר בין השפה האלבנית לבין התראקית.  לפי מחקרים שנעשו קיים קשר בין השפות,  ויש הממקמים את השפות הללו תחת אותו הענף במשפחת השפות ההודו אירופיות.   מכיוון שמאז הימים, שבהם דוברה השפה התראקית, עברה השפה האלבנית שינויים רבים, הקשר בין שפות אלו אינו קל להוכחה.  כמו כן יש המוצאים קשר בין שתי שפות אלו גם לשפה הרומנית.
שיוך משפחתי > קשר לשפות הבלטיות והשפות הסלאביות

בשנות ה-80 ושנות ה-90 נעשו מחקרים רבים שהעלו קשר כזה או אחר בין התראקית לשפות הבלטו-סלאביות.  יש הטוענים כי השפה היא שפה דרום בלטית ויש הטוענים כי כל יושבי הבלקן היו בעבר דוברי שפות סלאביות כולל דוברי האלבנית וכן דוברי הפריגית והתראקית.
תחבורה בקנדה

נמל התעופה במונטריאול
התחבורה בקנדה מפותחת, וכוללת כבישים רבים, נמלי תעופה וים, ורשת רכבות מפותחת.
בשל חוסר האיזון הדמוגרפי בין פרובינציות וטריטוריות, כמו אונטריו המאוכלסת לעומת יוקון הריקה מאוד, ישנם אזורים מפותחים מאוד בתחום התחבורה, וישנם אזורים מפותחים הרבה פחות.
כבישים

רשת הכבישים בקנדה מפותחת מאוד, וכוללת 1,042,300 ק"מ (647,700 מייל) של דרכים, מתוכם 415,600 ק"מ של דרכים סלולות. בקנדה 17,000 ק"מ של כבישים מהירים, אשר מציבה את המדינה במקום השלישי בעולם באורך הכבישים המהירים שבמדינה, שנייה רק לארצות הברית ולסין.
בשנת 2009, 89.9% מהנסיעות ברכבים קנדים היו נסיעות בתוך הפרובינציות, 4.9% נסיעות בין פרובינציות, 2.8% נסיעות בין קנדה לארצות הברית, ו- 3.4% נסיעות מחוץ לקנדה.
הכביש המהיר טרנס קנדה (Trans Canada Hwy), הוא כביש המחבר את כל פרובינציות קנדה, ואורכו 7,821 ק"מ (4,860 מייל), בנייתו הושלמה בשנת 1962, והוא נבנה בעלות של 1.4 מיליארד דולר.
קנדה מחוברת בעזרת כבישים וכבישים מהירים ל 49 מדינות בארצות הברית, כל המדינות למעט הוואי.
נמלי תעופה

בקנדה 10 נמלי תעופה בינלאומיים, וענף התעופה מכסה 9% מכל ענף התחבורה במדינה.
בקנדה רשומים כ-1,800 שדות תעופה (שדות תעופה מוסמכים, מגרשי טיסה, מנחתי מסוקים ועוד). מתוכם 26 מתוכננים כמערכת שדות התעופה של קנדה, וכל אחד מהם מעביר למעלה מ-200,000 נוסעים בשנה, ממשלת קנדה שומרת על שדות התעופה האלה בבעלותה, (למעט בבירות הטריטוריאליות), והיא נוהגת לחכור אותם לרשויות המקומיות.
השכבה הבאה בשדות התעופה היא אזורית, וכוללת 64 שדות תעופה, בדרך כלל בבעלות הרשויות המקומיות.
שדה התעופה הגדול ביותר בקנדה הוא נמל התעופה הבינלאומי טורונטו-פירסון, והוא מהווה שער כניסה ראשי למדינה.
רשימה של עשרה שדות התעופה הגדולים בקנדה על פי כמות נוסעים:
| דירוג | שם | מיקום | כמות נוסעים בשנה |
| --- | --- | --- | --- |
| 1 | נמל התעופה הבינלאומי טורונטו-פירסון | טורונטו, אונטריו | 33,435,280 |
| 2 | נמל התעופה הבינלאומי ונקובר | ונקובר, קולומביה הבריטית | 17,032,742 |
| 3 | נמל התעופה הבינלאומי מונטריאול-פייר אליוט טרודו | מונטריאול, קוויבק | 13,668,829 |
| 4 | נמל התעופה הבינלאומי קלגרי | קלגרי, אלברטה | 12,770,988 |
| 5 | נמל התעופה הבינלאומי אדמונטון | אדמונטון, אלברטה | 6,089,099 |
| 6 | נמל התעופה הבינלאומי אוטווה | אוטווה, אונטריו | 4,473,894 |
| 7 | נמל התעופה הבינלאומי הליפקס-סטנפילד | הליפקס, נובה סקוטיה | 3,508,153 |
| 8 | נמל התעופה הבינלאומי ויניפג | ויניפג, מניטובה | 3,369,974 |
| 9 | נמל התעופה הבינלאומי ויקטוריה | ויקטוריה, קולומביה הבריטית | 1,514,713 |
| 10 | נמל התעופה הבינלאומי קלונה | קלונה, קולומביה הבריטית | 1,391,725 |
רכבות

הרכבת בקנדה ירוקה מאוד, מבחינת זיהום אוויר: תוך שהיא מעבירה 84 מיליון נוסעים בשנה ומשנעת 70% מהסחורות בתוך קנדה, היא מפיקה רק אחוז אחד מהזיהום במדינה.
רכבות > משא

בקנדה ישנם 45,000 ק"מ של מסילות ברזל המיודעות למשא. הרכבת היא כלי מועדף בקנדה לשינוע סחורות, וכ- 70% מהסחורות בתוך קנדה עוברות ברכבת, שכן זהו כלי זול, יעיל ובטוח לעומת משאיות. למעשה, הרכבת מעבירה טון אחד למשך קילומטר בעלות שלושה סנט בלבד.
הרכבת היא עמוד השדרה של הכלכלה הקנדית, ובעזרת רשת רכבות הפועלת מחוף לחוף, הרכבת מעבירה סחורות בשווי 280 מיליארד דולר מדי שנה.
הרכבת מעבירה 900,000 טון של סחורה מדי יום, 365 ימים בשנה.
רכבות > נוסעים

בשנת 2018 עלו על רכבות בקנדה 84 מיליון נוסעים, והנתון רק במגמת עלייה. מתוך אותה כמות, רק בשלוש פרובינציות, קולומביה הבריטית, אונטריו וקוויבק, עלו 79 מיליון נוסעים על הרכבת, 3% יותר מבשנת2017.
נכון ל-2019, תחנת הרכבת הגדולה ביותר בקנדה הייתה טורונטו יוניון, עם 72 מיליון נוסעים. זוהי תחנת הרכבת השנייה בגודלה (לפי כמות נוסעים) בצפון אמריקה, אחרי תחנת פן בניו יורק.
רכבות > נוסעים > תיירים רכבת

בשנת 2018 עלו על הרכבת 360,000 תיירים, והם מהווים חלק משמעותי מהנוסעים ברכבת בקנדה. גידול כמות הנוסעים האמריקאים ברכבת משמעותי, וישנה עלייה של 28% במספר האמריקאים ברכבת לעומת שנת2008.
נמלי ים

נמלי הים בקנדה חשובים מאוד לכלכלה והם אחריים לרוב הייצוא והייבוא של קנדה מעבר למסחר עם ארצות הברית.
בסך הכול, בשנת 2005 נפרקו והועמסו 139.2 מיליון טון של מטען. נמל ונקובר הוא הגדול והחשוב שבנמלי קנדה, והוא אחראי לכ- 15% מסך שינוע הסחורות בנמלי קנדה (נכון ל-2003).
רשות התחבורה בקנדה היא זו שמפקחת על הרוגולציות בנמלים, על בטיחות כלי שיט גדולים, ועל חובות הנמל. חלק מן הנמלים נמצאים בתהליך יציאה מאחריות פדרלית לסוכנויות או לרשויות אחרות.
נתיבי המים הפנימיים בקנדה עומדים על כ- 3,000 ק"מ.
להלן חמשת הנמלים הגדולים בקנדה:
| דירוג | עיר | פרובינציה | כמות המטען בשנה (בטונות) |
| --- | --- | --- | --- |
| 1 | ונקובר | קולומביה הבריטית | 17,640,024 |
| 2 | מונטריאול | קוויבק | 11,339,316 |
| 3 | הליפקס | נובה סקוטיה | 4,572,020 |
| 4 | סנט ג'ונס | ניופאונדלנד ולברדור | 512,787 |
| 5 | סנט ג'ון | ניו ברנזוויק | 259,459 |